हर समस्या अपने समाधान के साथ ही आती है
कोई भी समस्या बिना समाधान के नहीं आती। उसे देखने की दृष्टि चाहिए। वहीं एक बात और महत्वपूर्ण है कि एक समय बाद समाधान को भी विदा करना पड़ता है। श्रीराम ने धनुष तोड़ा, सीताजी ने वरमाला पहनाई। Column by Pt Vijayshankar Mehta - Every problem comes with its own solution
कोई भी समस्या बिना समाधान के नहीं आती। उसे देखने की दृष्टि चाहिए। वहीं एक बात और महत्वपूर्ण है कि एक समय बाद समाधान को भी विदा करना पड़ता है। श्रीराम ने धनुष तोड़ा, सीताजी ने वरमाला पहनाई। विवाह तय था, कुछ राजाओं ने विद्रोह कर दिया। अब यदि श्रीराम-लक्ष्मण युद्ध करते, तो सारा दृश्य बदल जाता। समस्या राजाओं ने खड़ी कर दी। समाधान के रूप में परशुराम जी आए। उन्हें देख सारे राजा डर गए। पर राम जानते थे कि परशुराम जी एक तत्काल समाधान हैं।
अब इन्हें भी विदा कर देना चाहिए। लक्ष्मण और परशुराम में गर्मा-गर्मी हुई और अंत में राम ने विनम्रता से उन्हें विदा कर दिया। दुनिया में दो तरह के समाधान आते हैं- स्थाई और तात्कालिक। तुरंत जो समाधान चाहिए, करो और विदा करो। और स्थाई समाधान के साथ जुड़े रहो। तात्कालिक समाधान से जुड़े रहना नादानी होगी। इसलिए ये नादानी कभी न करें कि क्षणिक समाधान को पकड़कर बैठ जाएं। हमेशा दूरगामी समाधान से जुड़ें तो कोई भी समस्या आपको तोड़ नहीं सकती।